Epic Rap Battles of History

Epic Rap Battles of History, officielt forkortet ERB eller ERBoH, er en YouTube serie lavet af Peter Shukoff (også kendt som Nice Peter) og Lloyd Ahlquist (også kendt som EpicLLOYD). Serien sætter berømte historiske og popkulturelle personer, både reelle og fiktive, mod hinanden i en rap battle. Pr. maj 2019 er det den 26. mest abonneret kanal på YouTube med over 14 millioner abonnenter og over 3 milliarder samlede antal visninger.

Selvom tidlige episoder af serien kun var med Nice Peter og EpicLLOYD, har senere episoder jævnligt haft gæsteoptrædener fra andre internetberømtheder såsom Lisa Donovan, Timothy DeLaGhetto, George Watsky, DeStorm Power, Jesse Wellens, Jenna Marbles, Ray William Johnson, Rhett and Link, Smosh og KassemG. Mediekendisser som rapperne Snoop Dogg og Chali 2na, komikeren "Weird Al" Yankovic, Jackie Tohn, og komikerduoen Keegan-Michael Key og Jordan Peele har også været med i serien.

Den 29. oktober 2013 blev ERB'''s single "Darth Vader vs. Hitler" deres første single til at få guld af Recording Industry Association of America (RIAA) i USA. Fem andre ERB singler blev efterfølgende også certificeret med guld.

 Historie og udvikling 
Ideen til at rappe med historiske figure mod hinanden blev udtænkt af Ahlquist, der gav ideen til Shukoff som et improviseret show, som blev kaldt "Check OneTwo"; som de to arbejdede på improvisation af sketches, sammen med Zach Sherwin, der har optrådt på serien. De blev mødt med masser af besvær ved første videoer og besluttede, at de ville klare sig meget bedre som en YouTube-serie hvor de er forberedt, end et show hvor de skal improvisere. De første tre rap battles blev hver lavet på et $50 budget.

Før webserien var på YouTube, optog Nice Peter og EpicLLOYD deres første sang, som var en battle mellem Child's Play-antagonist Chucky og skuespilleren Michael J. Fox. Sangen var freestyle og dårligt lavet; som følge deraf blev den aldrig uploadet.

Den 26. september 2010 blev den første rap battle uploaded til YouTube, hvor de havde Shukoff som John Lennon og Ahlquist som Bill O'Reilly. Den 15. episode kaldet "Nice Peter vs EpicLLOYD", markerede afslutningen på den første sæson. Denne rap battle satte Ahlquist og Shukoff mod hinanden med cameos fra alle de andre karakterer, de havde spillet gennem de 14 tidligere episoder. I slutningen ankommer KassemG og ovetaler Peter og Lloyd om at fortætte med deres rap battles på deres egen kanal. Epic Rap Battles Of History vendte senere tilbage den 8. december 2011, på deres nye kanal (flyttet fra NicePeters personlige kanal), ERB, med behind-the-scenes-videoer på deres anden kanal, ERB2. Nice Peter og Maker Studios skabte også den officielle hjemmeside for serien, hvor fans kunne stemme på vinderne for hver video og læse korte komiske selvbiografier af hver karakter.

Den 27. september 2012, efter en fire måneders pause efter "Steve Jobs vs Bill Gates" blev en video udgivet på seriens YouTube-kanal, hvor EpicLLOYD (med stemme til en animation af Theodore Roosevelt) meddelte at nye episoder ville blive udgivet hver anden uge indtil juleferien, hvor man startede med den 22. episode "Frank Sinatra vs. Freddie Mercury" (udsendt 1. oktober 2012). "Moses vs. Santa Claus", udsendt den 10. december 2012, var den sidste rap battle før de tog på juleferie.

Den 17. februar 2013, blev Epic Rap Battles of History nomineret for fem Streamy Awards, hvor de vandt fire af dem. Shukoff og Ahlquist sang også en del af "Steve Jobs vs Bill Gates" live.

Den 9. september 2013, uploadede ERB en trailer på deres kanal omhandlende at Epic Rap Battles of History ville vende tilbage den 7. oktober 2013 med en tredje sæson. Den 14. oktober udgav ERB en anden video hvor EpicLLOYD var Theodore Roosevelt, i gang med at annoncere den kommende sæsons program. Den tredje sæson gik på pause efter udgivelsen af "Donald Trump vs. Ebenezer Scrooge" den 19. december 2013. I marts 2014 bekræftede en episode i Nice Peters ugentlige show The Monday Show, offentliggjort d. 11. marts, samt en tredje video af Epic Rap Battles of History News, offentliggjort d. 18. marts , at sæson 3 vil fortsætte den 5. maj 2014. "Weird" Al Yankovic, Smosh, og Rhett and Link blev også bekræftet som gæster/medværter. Den tredje sæson stoppede ved udgivelsen af "Artists vs. TMNT" den 14. juli 2014, hvor Teenage Mutant Ninja Turtles kæmpede mod deres europæiske kunstner-navnefæller fra Renæssancen.

Den 30. september 2014 blev en teaser-video for den fjerde sæson af Epic Rap Battles of History, med en rap battle med Ghostbusters mod MythBusters'', offentliggjort; serien kom tilbage den 10. november 2014. Efterfølgende kom sæson 5 ud i 2016, efterfulgt af en pause på 2 år, indtil sæson 6 udkom i 2019.

Cast

Main cast 
Peter "Nice Peter" Shukoff

Lloyd "EpicLLOYD" Ahlquist

Andre

Episoder

Priser og nomineringer

Se også 
 Epic Rap Battles of History diskografi

Referencer

Eksterne links 
 Official website 
 Official forums 

Rap
YouTube-kanaler